**Ministru kabineta noteikumu projekta „Grozījumi Ministru kabineta 2013.gada 20.augusta noteikumos Nr.621 „Noteikumi par biodrošības pasākumu kopumu dzīvnieku turēšanas vietām””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25.panta 19.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pārtikas un veterinārais dienests, izvērtējot epizootoloģisko situāciju saistībā ar Āfrikas cūku mēra (turpmāk – ĀCM) straujo izplatību pēdējo mēnešu laikā, informēja Zemkopības ministriju par nepieciešamību noteikt biodrošības pasākumus novietnēm, kurās saimnieciskos nolūkos tiek turēti cūku sugas dzīvnieki.Kopš 2007.gadā pirmo reizi Gruzijā tika apstiprināts ĀCM gadījums šīs infekcijas slimības dinamika bijusi šāda:● 2011.gada 3.janvārī no Eiropas Komisijas tika saņemta informācija par to, ka Krievijas Federācijas Ļeņingradas starpreģionālajā veterinārajā laboratorijā 2010.gada 30.decembrī ir radušās aizdomas par cūku saslimšanu ar ĀCM. Sākotnēji tika noteiktas divas infekcijas slimības izcelsmes vietas – Krievijas Federācijas Ļeņingradas apgabala Lomonosova rajonā un Sanktpēterburgas Krasnoseļskas rajonā;● Baltkrievijas kompetentā iestāde 2013.gada jūnijā ziņoja par to, ka ir apstiprinājies ĀCM uzliesmojums piemājas saimniecību cūku populācijā Grodņas rajonā, kas atrodas tuvu Lietuvas un Polijas robežai. Tā kā šis reģions atrodas tuvu Eiropas Savienībai (turpmāk – ES), pastāv risks ienest ĀCM ES dalībvalstu teritorijā; ● 2014.gada 27.janvārī no Lietuvas Pārtikas un veterinārā dienesta tika saņemta informācija par to ka 2014.gada 22.janvārī Lietuvas references laboratorija, izmeklējot divus iesūtītus no mežacūku ķermeņiem ņemtos paraugos, ir apstiprinājusi ĀCM vīrusu;● 2014.gada 17.februārī Polijas kompetentā iestāde ziņoja, ka ir apstiprināts ĀCM gadījums mežacūkai, kas atrasta mirusi netālu no Baltkrievijas robežas. 2013.gada vasarā pēc ĀCM uzliesmojuma Baltkrievijas Republikā Eiropas Komisija pieņēma Komisijas 2013.gada 5.augusta Īstenošanas lēmumu 2013/426/ES par pasākumiem, lai nepieļautu Āfrikas cūku mēra vīrusa ienešanu Savienībā no dažām trešajām valstīm vai trešo valstu teritoriju daļām, kurās ir apstiprināta minētās slimības klātbūtne, un ar kuru atceļ Lēmumu 2011/78/ES (turpmāk – Lēmums 2013/426/ES). Lēmumā 2013/426/ES ir noteikti preventīvie pasākumi attiecībā uz to transportlīdzekļu kravas nodalījumu kontroli, kas pārvadā dzīvus dzīvniekus, proti, vai ir veikta dezinfekcija un vai tas darīts, lai sasniegtu šīs dezinfekcijas mērķi – novērst risku un iespēju ar transportlīdzekļu starpniecību inficēt dzīvniekus. Lēmumā 2013/426/ES noteiktās prasības ir ieviestas Ministru kabineta 2004.gada 17.februāra noteikumos Nr.83 „Āfrikas cūku mēra likvidēšanas un draudu novēršanas kārtība”.Komisija ir izstrādājusi vadlīniju darba dokumentu (SANCO/7138/2013)„Vadlīnijas par Āfrikas cūku mēra uzraudzību un kontroli savvaļas cūkām un profilaktiskiem pasākumiem cūku saimniecībās”, kurā noteiktas biodrošības prasības mājas cūku novietnēs.Saeimā š.g. 22.maijā atbalstīts 1. lasījumā likumprojekts „Grozījumi Veterinārmedicīnas likumā (reģ. nr. 1144/Lp11), kurā paredzēts Veterinārmedicīnas likuma 25.panta 19.punktā izslēgt normu par biodrošības pasākumu plāna saskaņošanu ar Pārtikas un veterināro dienestu, jo:1) šāda plāna saskaņošana ar Pārtikas un veterinārā dienesta teritoriālo struktūrvienību ir liels administratīvais slogs (pēc Lauksaimniecības datu centra datiem, Latvijā 2014.gada 1.janvāri bija reģistrēti 4894 dzīvnieku īpašnieki vai turētāji, kas tur un audzē cūku sugas dzīvniekus);2) Eiropas Savienības normatīvajos aktos dzīvnieku īpašniekam nav noteikts pienākums šāda veida pasākumu plānu saskaņot ar kompetento iestādi. Ņemot vērā to, ka cūkkopības nozarē strādājošie ir ieinteresēti sava ganāmpulka dzīvniekus pasargāt no infekcijas slimību izplatīšanās, sevišķi no Āfrikas cūku mēra uzliesmojuma, kā arī to, ka atsevišķi biodrošības pasākumi pret Āfrikas cūku mēra izplatību nav ieviesti normatīvajos aktos, nepieciešams veikt grozījumus Ministru kabineta 2013.gada 20.augusta noteikumos Nr.621 „Noteikumi par biodrošības pasākumu kopumu dzīvnieku turēšanas vietām””, lai papildinātu un noteiktu biodrošības prasības novietnēs, kurās tur un audzē cūku sugas dzīvniekus.Noteikumu projekts pilnībā atrisinās minēto problēmu. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku īpašniekiem vai turētājiem, kas audzē vai tur cūku sugas dzīvniekus. Pēc Lauksaimniecības datu centra datiem, Latvijā 2014.gada 1.janvāri bija reģistrēti 4894 dzīvnieku īpašnieki vai turētāji, kas tur un audzē cūku sugas dzīvniekus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteikto normu īstenošana palīdzēs dzīvnieku īpašniekiem realizēt infekcijas slimību (ne tikai Āfrikas cūku mēra) profilaktiskos pasākumus dzīvnieku turēšanas vietās. Līdz ar to dzīvnieki efektīgāk tiks pasargāti no saslimšanas un slimību izplatīšanās. Tā kā Latvijā uz 2014.gada 1.janvāri bija reģistrēti 4894 dzīvnieku īpašnieki vai turētāji, kas tur un audzē cūku sugas dzīvniekus, tad administratīvā sloga mazināšanas nolūkos noteikumu projekts paredz izstrādāt un ieviest dzīvnieku turēšanas vietās biodrošības pasākumu plānu, bet nesaskaņot to ar Pārtikas un veterinārā dienesta teritoriālo struktūrvienību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts š.g. 15.aprīlī elektroniski nosūtīts izskatīšanai un atzinumu sniegšanai biedrībām „Lauksaimnieku organizāciju sadarbības padome”, „Zemnieku saeima” un „Latvijas Lauksaimniecības kooperatīvu asociācija”, kā arī ieveidots Zemkopības ministrijas mājaslapā publiskajā sadaļā, kurā iespēja sniegt komentārus par noteikumu projektu. |
| 2. | Sabiedrības līdzdalība projekta izstrādē | Ir saņemts atzinums par elektroniski biedrībām nosūtīto noteikumu projektu. |
| 3. | Sabiedrības līdzdalības rezultāti | Atzinumu par noteikumu projektu sniedza biedrība “Lauksaimnieku organizāciju sadarbības padome”. Biedrība “Lauksaimnieku organizāciju sadarbības padome” neiebilst pret noteikumu projekta tālāku virzību. Komentāri par noteikumu projektu Zemkopības ministrijas mājaslapā netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs J.Dūklavs

2014.06.26. 11:52

897

O.Vecuma-Veco

67027551, Olita.Vecuma-Veco@zm.gov.lv